ஜப்பானியரின் ஆட்சி காலத்திலும், மலாயா அவசரகாலத்திலும் பூசிங் மக்கள் மற்ற நகர மக்களைப் போல பெரும் துயரமான வாழ்க்கை வாழ்ந்தனர். பூசிங் நகரைச் சுற்றிலும் மின்வேலிகள் அமைக்கப்பட்டன. பொது மக்கள் கம்யூனிஸ்டுகளுக்கு உணவுகள் வழங்குவதைத் தடுக்கவே அந்த மின்வேலிகள் போடப்பட்டன.

இரண்டாம் உலகப் போர் முடிவடைந்ததும் பூசிங்கில் கம்யூனிஸ்டுகளின் ஆதிக்கம் தலை தூக்கியது.ஜப்பானியர்களின் ஆட்சியின் போது அவர்களை எதிர்க்கும் போராளிப் படையினருக்கு பிரித்தானியர்கள் ஏற்கனவே ஆயுதங்களை வழங்கி ஊக்குவிப்பு செய்தனர். ஜப்பானிய ஆட்சியின் போது அவர்களின் ஆதிக்கத்தை எதிர்த்து மலாயாவில் பல கொரில்லா போராளிக் குழுக்கள் உருவாகின. அவற்றுள் ஒன்றுதான் மலாயா மக்களின் ஜப்பானிய எதிர்ப்பு இராணுவம்.

வரலாறு
பச்சை மலைக் கிராமம்
மலாயா அவசரகாலம்
ஈயக் குளங்களும் குழந்தைகளும்